section_heading: Priprema
paragraph_text: Krapinsko-zagorska županija i Zagorska razvojna agencija prepoznali su bogatstvo nasljeđa i u želji za očuvanjem autohtonih recepata organizirali su manifestaciju Štruklijada, koja svake godine u ovom pitomom kraju okuplja široki spektar ljubitelja ove jednostavne i prepoznatljive zagorske delicije. Štrukli se pripremaju u raznim prigodama, od svakodnevnih do blagdanskih, a do danas su ostali najstarije poznato jelo ovog područja, te u novije vrijeme i identifikacijski simbol.